**«Тәуелсіз елдің ұлағатты ұстаздары»**

1 Жүргізуші: Армысыздар құрметті: қонақтар мен ОЖҮ – ң ұстаздар қауымы!

 Сіздерді «Тәуелсіз елдің ұлағатты ұстаздары» атты VI фестивалімізге хош келдіңіздер дей отырып, фестивалімізді ашық деп жариялаймыз!

Қазақстан – кеңге жайған қанатын,

 Қазақстан – мақтан тұтар ел атын.

 Қазақстан – менің жасыл орманым,

 Қазақстан – мәңгі жырлар жыр – әнім.

2 Жүргізуші: Қазақстан – жерұйығым, жәннатым,

 Қыздарың мен ұлдарыңның бәрі ақын.

 Қазақстан – мәңгі өшпес алауым,

 Биіктерде желбірейтін жалауым!

1 Жүргізуші: Қазақ биі: орындайтын Жасөспірімдер үйінің би жетекшісі Дүйсебаева Найля Алмазқызын сахна төріне шақырамыз.

2 Жүргізуші: «Береке басы – бірлік, ырыс алды – тіршілік» екенін ерте заманнан білген халқымыз бүгінде татулық пен ынтымақта, тыныштық пен орнықтылықта күй кешіп жатырмыз. Мемлекетіміз аз уақыт ішінде тұтас ғасырға жүк боларлық, тарихи істерді жүзеге асырды.

1 Жүргізуші: Мақтанышымыз бен бойтұмарымызға айналған - АСТАНАмызға 15 жыл толды.

2 Жүргізуші: Қазақстанымыздың бүкіл әлемге паш етерлік ЭКСПО – 2017 Халықаралық көрмесін өткізуге таңдалғанының өзі неге тұрады?

1 Жүргізуші: Ал Лондонда өткен Олимпиадада спортшыларымыз жеткен жеңістер ше?

2 Жүргізуші: Ия, «мақтанса бүгін мақтансын қазақ, төбесі көкке тимей тұр аз – ақ» деп бекерден – бекер жырланбаған ғой.

 Қап түбінде көк кездік жата ма екен,

 Рухты елде азат таң атады екен.

 Мен сенің сап бастаған сардарыңмын,

 Жасай бер, өркендей бер, Атамакен!

1 Жүргізуші:  **Көркем сөз.** Ақын Қайыпназар Шотбасовтың «Қазақ».

2 Жүргізуші: Байқаймын сұлулықта тылсым сыр бар,

 Тамсанамыз жүрегіміз толып сырға.

 Өз бойына әсемдікті барып жыйған,

 Қыздан сұлу дүниеде осы не бар?

 Сұлу қызды теңейміз әсем гүлге,

 Құштар етіп адамды осы өмірге.

 Хош иісі албырап үлбіреген,

 Сол гүлді паш етейік бар әлемге.

Келесі кезекте біздің биші ұстаздарымыздың орындауында **испан биі.**

1 Жүргізуші: Халқым менің тірегім,

 Құрбан жаным,

 Жүрегім!

 Атымыз озсын бәйгеде –

 Осы менің тілегім!

 Өзім үшін саспаймын,

 Аспаймын да,

 Таспаймын.

 Халқым аман болса екен,

 Сол ғой менің бас қайғым. **Нұрсұлтан Назарбаев**

**Драмалық көрініс:** «Тастанды бала монологы және қарттарым – қазынам »

 Орындайтын: ұжым қызметкерлері.

2 Жүргізуші: Қазақ халқында жетім, тастанды балалар, «қарттар үйі» деген ұғымдар мүлде болмаған. Жесірін қаңғыртпаған, жетімін жылатпаған Ұлы халық – ол Қазақ халқы еді.

Өкінішке орай, өзін мына жарық дүниеге әкеліп, ақ сүтін беріп, әлпештеген анасын, баласының игілігі үшін бар күш- жігерін, қуатын арнаған әкесін ұмытып, қартайған шақтарында өмір тәлкегіне тастап кеткен, қатыгез балаларды «безбүйрек» деп атаудан басқа амал жоқ.

Қартын төрінен кетірмеген, «қазына» деп есептеген қарттарымыз қалған ғұмырын «қарттар үйінде» өткізуде.

Оның айшықты дәлелі саны көбейіп келе жатқан «қарттар үйі» мен бұл өмірге шыр етіп, дүние есігін ашқаннан небір жауапсыз, қатыгез ата – аналардың кесірінен «тастанды » атанып жатқан балалардың зары қандай?

 Бұғаудағы өмір – ол да тозағың,

 Қуаныштан асып түсті – ау азабың.

 Тастандылар көбейсе де жыл сайын,

 Шекеңе әлі тимеді ме, қазағым.

1 Жүргізуші: Жарқын таңда көз ілмей үміттері,

 Бұл далама сән берер түлектері.

 Қыздары кіл Баян мен жібек болса,

 Төлеген мен Қозыдай жігіттері!

Олай болса, келесі тамашалайтындарыңыз **оригиналды жанр.** Директордың әкімшілік-шаруашылық жөніндегі орынбасары

**Құшақбаев Ташми Қараматұлы.**

2 Жүргізуші: Туған тілім» деп өссе екен түлегім,

 Жаман істің бермесе екен түнегін.

 Жалғыз жаннан дем үзіліп кетсе де,

 «Туған тілім» деп соқса екен жүрегім.

 1 Жүргізуші: Жырлатқан қазақтардың қазақтығын,

Жырлатқан елдік, ерлік, азаттығын,

Жұлдызы құдіреттің туы болған,

 Жауынгер ана тілім – қазақ тілім

2 Жүргізуші: **«**Елбасымыз 2050 бағдарламасында атап өткендей Қазақстанның болашағы- қазақ тілінде».

 1 Жүргізуші: Егер әрбір қазақ ана тілінде сөйлеуге ұмтылса, тіліміз әлдеқашан Ата Заңымыздағы мәртебесіне лайық орнын иеленер еді. Елбасымыз Н. Әбішұлы айтқандай **«Қазақ, қазақпен қазақша сөйлесейік»** сонда ғана қазақ тілі барша Қазақстандықтардың жаппай қолданыс тіліне айналады.

**Ән:** «Жаса, Қазақ тілім !» орындайтын: Тұрсынбаев Мадияр Абдрахманұлы және Аман Айгүл Сабырханқызы.

 2 Жүргізуші: Осындай менің сыбағам,

 Сеніммен қолға ту алам.

 Сүрінбей сыннан шыға алам,

 Халқыммен бірге қайысып,

 Халқыммен бірге қуанам!

 Кемені құзға соқпаймын,

 Баталы сөзге тоқтаймын.

 Өзімнің емес,

 Алдымен – Халқымның жоғын жоқтаймын. **Нұрсұлтан Назарбаев**

 **ХОР: АТАМЕКЕН**

 Ұстаз! Бұл адамның ардақты аты,

Білімдік бар биікке шығарса аты.

 Ең алғаш басталады осы адамнан,

 Сүйеді сондықтан да жақын, жаты.